Bør Børson Jr. (musikal)

For alternativer for Bør Børson, se Bør Børson (alternativer)
Bør Børson Jr. er en teatermusikal av Egil Monn-Iversen (musikk) og Harald Tusberg (manus), basert på romanen Bør Børson Jr. skrevet av Johan Falkberget i 1920. 

Forestillingen blir regnet som den første norske musikalen, og har siden sin urpremiere i 1972 oppnådd svært stor popularitet. Musikalen settes fremdeles opp ved norske teatre, og spilles av amatørteatergrupper over hele landet.

Handlingen følger Bør, en ung forretningsmann fra bygda, med store ambisjoner og stor naivitet. Han driver bygdas landhandleri og reiser titt og ofte på handelsturer til «Trondhjæm». Før han når sin berømmelse og rikdom må han kjempe mot forføreriske jomfruer, «bygdedyr» og aksjespekulanter. Handlingen er lagt til den oppdiktede bygda Olderdalen i Sør-Trøndelag. 

Bør Børson Jr. stadfestet at det ikke bare var Broadway og West End som kunne være premissleverandører for musikal, men at også historier fra Norge egnet seg for musikkteater. Forestillingen var også en stund oppe for vurdering for å bli satt opp på Broadway.

Musikken skulle speile norsk folketradisjon, og Monn-Iversen brukte gammeldans som en gjennomgående musikalsk innfallsvinkel.    Musikalen og Egil Monn-Iversen ble tildelt juryens hederspris under Spellemannprisen samme år som forestillingens urpremiere. 

Sanger fra musikalen, som «Wienerbrød-tango», «Æ kjinne ein kar», «Omforlatels O. C. Bentzen» og «Børs song», er blitt klassikere i norsk populærmusikk.

 Uroppsetning 
Urpremieren fant sted på Det Norske Teatret i Oslo den 14. januar 1972 med Rolv Wesenlund i hovedrollen som Bør, Britt Langlie som Josefine og Sølvi Wang som Laura Isaksen. 

Regien var ved Sverre Udnæs, og koreografien ved Henny Mürer, scenografi ved Snorre Tindberg og Egil Monn-Iversen var selv musikalsk ansvarlig. Oppsetningen ble en stor suksess, og ble fremført 242 ganger.

 Originalbesetning 
 Karakter Navn  Bør Børson Jr. Rolv Wesenlund Josefine TorsøienBritt Langlie Laura Isaksen / Baronesse von Rossenhald / Frøken FinckelSølvi Wang Nils Tollvold jr / Olsen, prokurator og museumsdirektørDag Sandvik Gammel Bør, far til Bør / Elias Månen, aksjemeglerRolf Sand Ole Elveplassen Wilfred Breistrand O.G. Hansen, lensmann / Ivar Zoler, aksjemeglerSverre Wilberg Torsøien / Verten på Hotell NordpolFrimann Falck Clausen Torsøia Main KristoffersenIda Olsen Berit KullanderDansereKjersti AlvebergSvenn BerglundJon BerleLeif BjørnesethRunar BorgeTove EdwardsMain KristoffersenBerit KullanderWenche Lund
Musikalen, med originalbesetningen, ble tatt på turné av Riksteatret som hadde 50 forestillinger med forestillingen.

 Spin-off-produkter 
Musikken fra forestillingen ble utgitt på plate under samme tittel, Bør Børson jr. (Musikkspell i to akter).

Forestillingen ble utgitt i bokform av Aschehoug i 1972. Utgivelsen inneholder både Tusbergs manus og Monn-Iversens melodier.  Originalboken til Falkbergen ble også publisert på nytt, med bilde av rolv Wesenlund på coveret, i etterkant av musikalen.

Suksessen førte til at det ble lagd filmversjon i 1974, med mange av de samme skuespillerne som fremførte stykket på Det norske teater. Filmen ble produsert av Egil Monn-Iversens egne filmselskap EMI Produksjon AS. Filmen er en av de største norske filmsuksesser noensinne, og ble sett av 1 116 049.

 Oppsetninger 
Allerede året etter urpremieren, i 1973, ble forestilingen satt opp på Trøndelag Teater i regi av Henny Mürer, med Rolv Wesenlund som gjest i hovedrollen.  I senere tid har musikalen blitt satt opp en rekke ganger på teatre over hele landet. 

Espen Klouman Høiner vant Heddaprisen 2013 i kategorien for beste mannlige birolle/medspiller blant annet for sin innsats i en oppsetning av forestillingen ved Trøndelag Teater i 2013. 

Forestillingen har blitt satt opp i flere andre land. For eksempel i Danmark i 1975 under tittelen «Børsbaronen», der Bør Børson jr omdøpt til Jens Jensen jr, men også i Sverige og på Island.
+ÅrStedScene / ProdusentBør Børson jrRegi2022TrøndelagTurné / Turnéteatret i TrøndelagJohn BrungotIvar Tindberg2018InnlandetTurné / Teater InnlandetTom StyveLars Erik Holter2013TrondheimTrøndelag TeaterMads BonesErlend Samnøen2009TromsøHålogaland teaterKristian Fr. Figenschow jr.Tomas Glans2001OsloDet norske teatretPaul Ottar HagaMarit Moum Aune1998TrondheimTrøndelag TeaterPaul Ottar HagaTrond Lie1975Aalborg, DanmarkAalborg TeaterJesper KleinLeon Feder1973TrondheimTrøndelag TeaterRolv WesenlundHenny Mürer1973NorgesturnéRiksteatretRolv WesenlundSverre Udnæs

 Amatøroppsetninger 
Musikalen er svært populær landets amatørteaterlag og musikkteatergrupper, og er spesielt tilgjengelig siden manus og noter er gitt ut i bokform. 
+ÅrStedSpillestedTeatergruppe(r)Notat2022NittedalSkyset kulturtunNittedal teater2019ÅlenRallarenEA-gjengen2017VallsetKvennstuguaKvennstuguteateret2016FagernesFagernes kulturhusUng i ValdresGjenoppsetning av suksessen fra 2016.2015EidsvågSamfunnshuset BergtunEidsvåg ungdomslag2013ArendalArendal kulturhusArendal musikkteaterSpilt på sørlandsdialekt. OrkdalOrkdal kulturhusUtspæll2012GjøvikGjøvik Kino & SceneGjøvik TeaterSpilt på totendialekt
Benyttet lokale stedsnavn.2010VerdalAulaen VerdalVerdal TeaterlagForestillingen trakk 9 500 publikummere, i en bygd på 15 000.2008FagernesFagernes kulturhusUng i ValdresSpilt på valdresmål
Benyttet lokale stedsnavn.2005NesNes kulturhusNes Revy- og Amatørteater2003LyngstadUngdomshuset SolvagLyngstad Ungdomslags TeatergruppeRegi ved Endre Skar.1996LunnerSkogglimtLunner Revy- og teatergruppe1995KoppangKoppang SamfunnshusMikaelskoret / Stor Elvdal MusikklagÅrsnesÅrsnes SamfunnshusNes amatørteater

 Referanser 

Kategori:Norske musikaler
Kategori:Vinnere av Spellemannprisen